গ্রন্থটিতে একদিকে যেমন প্রাচীন যুগ থেকে শুরু করে মধ্যযুগ এবং সেই ধারাবাহিকতায় মোগল শাসনের বাবুর, হুমায়ুন, আকবরের পথ ধরে ভারতবর্ষের সুদীর্ঘ ইতিহাস-ঐতিহ্যের ভেতরে নিহিত সাংস্কৃতিক দর্শন বিশ্লেষণ করা হয়েছে, অন্যদিকে উপস্থাপন করা হয়েছে রবীন্দ্রনাথের সাহিত্য দর্শন, দৈনন্দিন জীবনযাত্রা, ঠাকুরবাড়ির পরিচিতি এবং সেখানে মোগল সংস্কৃতির উপস্থিতি। এভাবেই বইটিতে একটি বড় কালপর্ব মোগল আমল এবং বটবৃক্ষতুল্য রবীন্দ্রনাথের সজীব চিত্র ফুটে উঠেছে।